ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി എല്ലാവർക്കും പ്രത്യേകിച്ച് തമിഴ് ജനതയ്ക്ക് പൊങ്കൽ ആശംസിച്ചു
പ്രധാനമന്ത്രി ശ്രീ നരേന്ദ്ര മോദി എല്ലാവർക്കും പ്രത്യേകിച്ച് തമിഴ് ജനതയ്ക്ക് പൊങ്കൽ ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"എല്ലാവർക്കും, പ്രത്യേകിച്ച് ലോകമെമ്പാടുമുള്ള തമിഴ് ജനതയ്ക്ക് പൊങ്കൽ ആശംസകൾ. ഈ ഉത്സവം നമ്മുടെ ജീവിതത്തിൽ സന്തോഷവും നല്ല ആരോഗ്യവും നൽകട്ടെ."
Pongal greetings to everyone, particularly the Tamil people worldwide. May this festival bring happiness and wonderful health in our lives. pic.twitter.com/q2rogqwmf5
— Narendra Modi  January 15, 2023
പ്രത്യേക സേവനങ്ങളും ഫീച്ചറുകളും
ലോക്സഭാ സെക്രട്ടേറിയേറ്റ് അനുസ്മരണ പരിപാടി :മലയാളി വിദ്യാർത്ഥിനി പങ്കെടുക്കും.
ലോക്സഭാ സെക്രട്ടേറിയേറ്റ് ഡിസംബർ 25-ന് സംഘടിപ്പിക്കുന്ന പണ്ഡിറ്റ് മദൻ മോഹൻ മാളവ്യ, മുൻ പ്രധാനമന്ത്രി അടൽ ബിഹാരി വാജ്പേയ് ജന്മവാർഷിക അനുസ്മരണ പരിപാടിയിൽ കേരളത്തിൽ നിന്ന് നെഹ്റു യുവ കേന്ദ്ര പ്രതിനിധിയായി ഇടുക്കി സ്വദേശിനി ആൻസി ജോസഫ് പങ്കെടുക്കും. ലോക്സഭാ സെക്രട്ടേറിയേറ്റിന് കീഴിലുള്ള പാർലമെന്ററി റിസർച്ച് ആൻഡ് ട്രെയിനിങ് ഫോർ ഡെമോക്രസി, കേന്ദ്ര യുവജന കാര്യ, കായിക മന്ത്രാലയവുമായി ചേർന്നാണ് പരിപാടി സംഘടിപ്പിക്കുന്നത്. കേന്ദ്ര യുവജന കാര്യ, കായിക മന്ത്രാലയത്തിന് കീഴിലുള്ള നെഹ്റു യുവ കേന്ദ്ര രാജ്യത്തിന്റെ വിവിധ സംസ്ഥാനങ്ങളിൽ നിന്നും തിരഞ്ഞെടുത്ത 25 പേരിൽ ഒരാളായ ആൻസിക്ക് ചടങ്ങിൽ പ്രസംഗിക്കാനും അവസരം ലഭിക്കും.
മൂലമറ്റം സെന്റ് ജോസഫ് കോളേജിൽ രണ്ടാം വർഷ ബിരുദ വിദ്യാർത്ഥിനിയാണ് ആൻസി ജോസഫ്. നെഹ്റു യുവ കേന്ദ്ര സംസ്ഥാനതലത്തിൽ നടത്തിയ യൂത്ത് പാർലമെന്റിലെ മികച്ച പ്രകടനം കണക്കിലെടുത്താണ് പരിപാടിയിലേക്ക് തിരഞ്ഞെടുക്കപ്പെട്ടത്.
--NS--
(Visitor Counter : 44
പ്രത്യേക സേവനങ്ങളും ഫീച്ചറുകളും
റോസ്ഗർ മേള: കേന്ദ്ര സർവീസുകളിലേക്ക് നിയമിതരായവർ സേവന മനോഭാവം ഉൾക്കൊള്ളണമെന്ന് കേന്ദ്ര സഹമന്ത്രി വി മുരളീധരൻ
കേന്ദ്ര സർവീസുകളിലേക്ക് പുതിയതായി നിയമിതരായവർ സേവനമനോഭാവത്തോടെ പ്രവർത്തിക്കണമെന്ന് വിദേശകാര്യ, പാർലമെന്ററി കാര്യ സഹമന്ത്രി ശ്രീ വി മുരളീധരൻ പറഞ്ഞു. അവർ നിരന്തരമായ പഠിക്കുകയും പൗരന്മാരുടെ ആവശ്യങ്ങൾക്ക് മുൻഗണന നൽകുകയും വേണമെന്നും അദ്ദേഹം പറഞ്ഞു. തിരുവനന്തപുരത്ത് ദക്ഷിണ റെയിൽവേയുടെ തിരുവനന്തപുരം ഡിവിഷൻ സംഘടിപ്പിച്ച റോസ്ഗർ മേള പരിപാടിയിൽ സംസാരിക്കുകയായിരുന്നു മന്ത്രി. പുതിയ ഗവണ്മെന്റ് ജീവനക്കാർക്കുള്ള ഓൺലൈൻ ഓറിയന്റേഷൻ കോഴ്സായ 'കർമ്മയോഗി പ്രാരംഭ്' പ്രയോജനപ്പെടുത്താനും ശ്രീ വി മുരളീധരൻ അവരോട് പറഞ്ഞു.
പ്രധാനമന്ത്രി റോസ്ഗാർ മേള പോലുള്ള സംരംഭങ്ങളിലൂടെ രാജ്യത്തെ യുവജനങ്ങളെ ശാക്തീകരിക്കാനുള്ള കേന്ദ്ര ഗവണ്മെന്റിന്റെ അർപ്പണബോധവും കേന്ദ്ര സഹമന്ത്രി മന്ത്രി എടുത്തുപറഞ്ഞു. കൂടുതൽ തൊഴിലവസരങ്ങൾ സൃഷ്ടിക്കുന്നതിൽ റോസ്ഗർ മേള ഒരു ഉത്തേജകമായി പ്രവർത്തിക്കുമെന്നും യുവജനങ്ങൾക്ക് അവരുടെ ശാക്തീകരണത്തിനും രാജ്യത്തിന്റെ വികസനത്തിൽ പങ്കാളിത്തത്തിനും അർത്ഥവത്തായ അവസരങ്ങൾ നൽകുമെന്നും അദ്ദേഹം പറഞ്ഞു.
പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ ദേശീയ റോസ്ഗർ മേള ഉദ്ഘാടനം ചെയ്യുകയും നിയമിതരുമായി സംവദിക്കുകയും ചെയ്തു. റെയിൽവേ, വിഎസ്എസ്സി, ഇപിഎഫ്ഒ, എൻഎസ്ഒ, കൊച്ചിൻ ഷിപ്പ്യാർഡ്, ജിയോളജിക്കൽ സർവേ ഓഫ് ഇന്ത്യ, കേരള ഗ്രാമീണ് ബാങ്ക്, രാജീവ് ഗാന്ധി സെന്റർ ഫോർ ബയോടെക്നോളജി, ഇന്ത്യാ പോസ്റ്റ്, പ്രതിരോധ മന്ത്രാലയം തുടങ്ങിയ കേന്ദ്ര ഗവണ്മെന്റ് സ്ഥാപനങ്ങളിലാണ് നിയമനം. 210 പേർക്ക് നേരിട്ട് നിയമന തിരുവനന്തപുരത്ത് നടന്ന റോസ്ഗർ മേളയിൽ ഉത്തരവ് നൽകി. ബാക്കിയുള്ള 830 പേർക്ക് ഓൺലൈൻ വഴിയും നിയമന ഉത്തരവുകൾ കൈമാറി
തിരുവനന്തപുരം ഡിവിഷണൽ റെയിൽവേ മാനേജർ ശ്രീ എസ് എം ശർമ്മ, അഡീഷണൽ ഡിവിഷണൽ റെയിൽവേ മാനേജർ ശ്രീ എം വിജയകുമാർ എന്നിവരും ചടങ്ങിൽ പങ്കെടുത്തു.
-NS-
(Visitor Counter : 41
ആഭ്യന്തരകാര്യ മന്ത്രാലയം
ഫോനി ചുഴലിക്കാറ്റ് : ദേശീയക്രൈസിസ്സ്മാനേജ്മെന്റ് കമ്മിറ്റി മുന്കരുതല് നടപടികള്അവലോകനം ചെയ്തു
തെക്ക് കിഴക്കന് ബംഗാള് ഉള്ക്കടലില്രൂപപ്പെട്ട ഫോനി ചുഴലിക്കാറ്റിനെ തുടര്ന്നുള്ള സ്ഥിതിഗതികള്കേന്ദ്ര ക്യാബിനറ്റ്സെക്രട്ടറിയുടെ അദ്ധ്യക്ഷതയിലുള്ള ദേശീയ ക്രൈസിസ്സ്മാനേജ്മെന്റ്സമിതി ന്യൂഡല്ഹിയില്ഇന്ന്യോഗംചേര്ന്ന്വിലയിരുത്തി. തമിഴ് നാട്, ആന്ധ്രാപ്രദേശ്, ഒഡിഷ, പശ്ചിമബംഗാള്എന്നീസംസ്ഥാനങ്ങളിലെചീഫ്സെക്രട്ടറിമാര് / പ്രിന്സിപ്പല് സെക്രട്ടറിമാര്തുടങ്ങിയവര്വീഡിയോകോണ്ഫറന്സിലൂടെ യോഗത്തില് പങ്കെടുത്തു. വിവിധ കേന്ദ്ര മന്ത്രാലയങ്ങളിലെയും ബന്ധപ്പെട്ട ഏജന്സികളിലെയും മുതിര്ന്ന ഉദ്യോഗസ്ഥരുംയോഗത്തില്സംബന്ധിച്ചു.
(ചുഴലിക്കാറ്റിനെ തുടര്ന്ന്ഉളവാകുന്ന ഏത്സ്ഥിതിഗതിയും നേരിടുന്നതിനുള്ളതങ്ങളുടെ പൂര്ണ്ണ മുന്നോരുക്കങ്ങള് ബന്ധപ്പെട്ട സംസ്ഥാനങ്ങളിലെഉദ്യോഗസ്ഥര്ഉറപ്പ് നല്കി. മത്സ്യതൊഴിലാളികള്കടലില് പോകരുതെന്ന്സംസ്ഥാന ഗവണ്മെന്റുകള്മതിയായമുന്നറിയിപ്പ് നല്കിയിട്ടുണ്ട്. കൂടാതെമത്സ്യങ്ങളുടെ പ്രജ
നന സീസണ് കണക്കിലെടുത്ത്ജൂണ് 14 വരെയുടെമത്സ്യബന്ധന നിരോധനം ഫലപ്രദമായി നടപ്പിലാക്കാന് സംസ്ഥാന ഗവണ്മെന്റുകള്ക്ക് നിര്ദ്ദേശം നല്കി.
സംസ്ഥാന ഗവണ്മെന്റുകളുടെആവശ്യപ്രകാരംസംസ്ഥാന ദുരന്ത നിവാരണ നിധിയില് നിന്നുള്ളആദ്യഗഡു മുന്കൂറായി അനുവദിക്കുമെന്ന്കേന്ദ്ര ആഭ്യന്തര മന്ത്രാലയംസംസ്ഥാന ഗവണ്മെന്റുകള്ക്ക്ഉറപ്പ് നല്കി.
കേന്ദ്ര കാലാവസ്ഥാ നിരീക്ഷണവകുപ്പിന്റെഏറ്റവും പുതിയവിവര ബുള്ളറ്റിന് പ്രകാരംഫോനി ചുഴലിക്കാറ്റ്ഇപ്പോള്ചെന്നൈയ്ക്ക് 880 കിലോമീറ്റര്തെക്ക്കിഴക്കായി നിലകൊള്ളുകയാണ്. ചൊവ്വാഴ്ചയോടെ  അത് തീവ്ര ചുഴലിക്കാറ്റായിശക്തി പ്രാപിക്കാന് ഇടയുണ്ട്. ബുധനാഴ്ച  ബുധനാഴ്ചവരെഫോനി വടക്ക് പടിഞ്ഞാറായി നീങ്ങി പിന്നീട് ക്രമേണവടക്ക്കിഴക്കോട്ട്ദിശമാറാനാണ് സാധ്യത. തെക്കന് തീരത്തെ സംസ്ഥാനങ്ങളില് ഈ ചുഴലിക്കാറ്റിന്റെ പ്രഭാവംകേന്ദ്ര ഗവണ്മെന്റ്സസൂക്ഷ്മം നിരീക്ഷിച്ച്വരികയാണ്.
സംസ്ഥാന ഗവണ്മെന്റ്അധികാരികളുമായിഏകോപിപ്പിച്ച്കൊണ്ട്കേന്ദ്ര ദുരന്ത നിവാരണസേനയെയും, ഇന്ത്യന് കോസ്റ്റ്ഗാര്ഡിനെയുംഅതിവ ജാഗ്രതയോടെ നിലയുറപ്പിച്ചിട്ടുണ്ട്. ഈ മാസം 25-ാം തീയതിമുതല്തന്നെ മത്സ്യതൊഴിലാളികളോട്കടലില് പോകരുതെന്നുംകടലില്ഉള്ളവര്തിരികെഎത്തണമെന്നുംആവശ്യപ്പെട്ട് കൊണ്ടുള്ളമുന്നറിയിപ്പുകള് നിരന്തരമായി നല്കിവരികയാണ്. കേന്ദ്ര കാലാവസ്ഥാ നിരീക്ഷണവകുപ്പ്ഏറ്റവും പുതിയകാലാവസ്ഥാവിവരങ്ങളടങ്ങിയ ബുള്ളറ്റിന് ഓരോമൂന്ന്മണിക്കൂറിലുംസംസ്ഥാനങ്ങള്ക്ക് നല്കിവരുന്നുണ്ട്. കേന്ദ്ര ആഭ്യന്തര മന്ത്രാലയവും, ബന്ധപ്പെട്ട സംസ്ഥാന ഗവണ്മെന്റുകളുമായും, കേന്ദ്ര ഏജന്സികളുമായി നിരന്തര സമ്പര്ക്കത്തിലാണ്.
ചുഴലിക്കാറ്റിനെ തുടര്ന്നുള്ളസ്ഥിതിഗതികള്സസൂക്ഷ്മം നിരീക്ഷിച്ച്വരുന്ന പ്രധാനമന്ത്രിയുടെ നിര്ദ്ദേശ പ്രകാരമാണ്ദേശീയക്രൈസിസ്സ്മാനേജ്മെന്റ്സമിതിയോഗംചേര്ന്നത്. നാളെയുംസമിതിയോഗംചേര്ന്ന്സ്ഥിതിഗതികള്വിലയിരുത്തും.
റെയില്വേ മന്ത്രാലയം
ന്യൂഡൽഹി, അഹമ്മദാബാദ്, മുംബൈ ഛത്രപതി ശിവജി മഹാരാജ് ടെർമിനസ്  റെയിൽവേ സ്റ്റേഷനുകളുടെ പുനർവികസനത്തിനു മന്ത്രിസഭയുടെ അംഗീകാരം
ഏകദേശം 10,000 കോടി രൂപ മുതൽമുടക്കിൽ 3 പ്രധാന റെയിൽവേ സ്റ്റേഷനുകളുടെ പുനർവികസനത്തിനുള്ള ഇന്ത്യൻ റെയിൽവേയുടെ നിർദേശം പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം അംഗീകരിച്ചു.
a) ന്യൂഡൽഹി റെയിൽവേ സ്റ്റേഷൻ;
b) അഹമ്മദാബാദ് റെയിൽവേ സ്റ്റേഷൻ; ഒപ്പം,
c) ഛത്രപതി ശിവജി മഹാരാജ് ടെർമിനസ്  മുംബൈ
ഒരു നഗരത്തിന്റെ ഏറ്റവും പ്രധാനപ്പെട്ടതും കേന്ദ്രമേഖലയുമാണു റെയിൽവേ സ്റ്റേഷൻ. റെയിൽവേയുടെ പരിവർത്തനത്തിൽ സ്റ്റേഷനുകളുടെ വികസനത്തിനു പ്രധാനമന്ത്രി നരേന്ദ്ര മോദി പ്രാധാന്യം നൽകിയിട്ടുണ്ട്. ഇന്നത്തെ മന്ത്രിസഭായോഗതീരുമാനം സ്റ്റേഷൻ വികസനത്തിനു പുതിയ ദിശാബോധം പകരുന്നതാണ്. 199 സ്റ്റേഷനുകളുടെ പുനർവികസനപ്രവർത്തനങ്ങൾ പുരോഗമിക്കുകയാണ്. ഇതിൽ 47 സ്റ്റേഷനുകൾക്കു ടെൻഡർ നൽകി. ബാക്കിയുള്ളവയുടെ ആസൂത്രണവും രൂപകൽപ്പനയും നടന്നുവരുന്നു. 32 സ്റ്റേഷനുകളുടെ പണി അതിവേഗം പുരോഗമിക്കുകയാണ്. ന്യൂഡൽഹി, ഛത്രപതി ശിവജി മഹാരാജ് ടെർമിനസ്  മുംബൈ, അഹമ്മദാബാദ് എന്നിങ്ങനെ മൂന്നു വലിയ റെയിൽവേ സ്റ്റേഷനുകൾക്കായി 10,000 കോടി രൂപയുടെ നിക്ഷേപത്തിന് ഇന്നു ചേർന്ന കേന്ദ്രമന്ത്രിസഭായോഗം അനുമതി നൽകി.
സ്റ്റേഷൻ രൂപകൽപ്പനയുടെ അടിസ്ഥാനഘടകങ്ങൾ ഇനിപ്പറയുന്നവയായിരിക്കും:
1. എല്ലാ സ്റ്റേഷനുകളിലും വിശാലമായ മേൽക്കൂരയും അവയിൽ വിപണനസൗകര്യവും  ഉണ്ടായിരിക്കും. ചില്ലറവിൽപ്പനകേന്ദ്രങ്ങൾ, കഫറ്റീരിയകൾ, വിനോദസൗകര്യങ്ങൾ തുടങ്ങി യാത്രക്കാർക്കുള്ള എല്ലാ സൗകര്യങ്ങളും ഒറ്റയിടത്തു ലഭ്യമാക്കുന്ന വിധത്തിലാകും ഇതൊരുക്കുക.
2. നഗരത്തിന്റെ ഇരുവശങ്ങളും സ്റ്റേഷനുമായി ബന്ധിപ്പിക്കും; റെയിൽവേ ട്രാക്കുകളുടെ ഇരുവശങ്ങളിലും സ്റ്റേഷൻ കെട്ടിടം സ്ഥാപിക്കും.
3. ഭക്ഷണശാല, കാത്തിരിപ്പുകേന്ദ്രം, കുട്ടികൾക്കുള്ള കളിസ്ഥലം, പ്രാദേശിക ഉൽപ്പന്നങ്ങൾക്കുള്ള സ്ഥലം തുടങ്ങിയ സൗകര്യങ്ങൾ ലഭ്യമാകും.
4. നഗരത്തിനുള്ളിൽ സ്ഥിതിചെയ്യുന്ന സ്റ്റേഷനുകൾക്കു നഗരകേന്ദ്രം പോലുള്ള ഇടം ഉണ്ടായിരിക്കും.
5. സ്റ്റേഷൻഅനുഭവം മെച്ചപ്പെടുത്തുന്നതിനു കൃത്യമായ പ്രകാശസംവിധാനം, വഴിയടയാളങ്ങൾ/സൂചനകൾ, ശബ്ദസംവിധാനം, ലിഫ്റ്റുകൾ/എസ്കലേറ്ററുകൾ/ട്രാവലേറ്ററുകൾ എന്നിവ ഉണ്ടായിരിക്കും.
6. മതിയായ പാർക്കിങ് സൗകര്യങ്ങളോടെ ഗതാഗതം സുഗമമാക്കുന്നതിനുള്ള പദ്ധതിയും തയ്യാറാക്കിയിട്ടുണ്ട്.
7. മെട്രോ, ബസ് തുടങ്ങിയ മറ്റു ഗതാഗത മാർഗങ്ങളുമായി ഏകോപനമുണ്ടാകും.
8. സൗരോർജം, ജലസംരക്ഷണം/പുനഃചംക്രമണം, മരങ്ങളൊരുക്കുന്ന മെച്ചപ്പെട്ട പരിരക്ഷ എന്നിവയിലൂടെ ഹരിതമന്ദിര സാങ്കേതികവിദ്യകൾ ഉപയോഗിക്കും.
9. ദിവ്യാംഗസൗഹൃദ സൗകര്യങ്ങൾ ഒരുക്കുന്നതിനു പ്രത്യേകം ശ്രദ്ധിക്കും.
10. ഇന്റലിജന്റ് ബിൽഡിങ് എന്ന ആശയത്തിലായിരിക്കും ഈ സ്റ്റേഷനുകൾ വികസിപ്പിക്കുക.
11. എത്തിച്ചേരൽ/പുറപ്പെടലുകൾ എന്നിവ പ്രത്യേകം പ്രത്യേകമാക്കലും കോലാഹലങ്ങളില്ലാത്ത പ്ലാറ്റ്ഫോമുകളും മികച്ച പ്രതലങ്ങളും പൂർണമായി ആവരണംചെയ്ത പ്ലാറ്റ്ഫോമുകളും ഉണ്ടായിരിക്കും.
12. സിസിടിവി സ്ഥാപിക്കുകയും പ്രവേശനനിയന്ത്രണം ഏർപ്പെടുത്തുകയും ചെയ്യുന്നതോടെ സ്റ്റേഷനുകൾ സുരക്ഷിതമാകും.
13. ഇവ മാതൃകാ സ്റ്റേഷൻ കെട്ടിടങ്ങളായിരിക്കും.
-ND-
(Visitor Counter : 126
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 883 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 11,393 പേർ.
സജീവ കേസുകൾ ഇപ്പോൾ 0.03% ആണ്.
രോഗമുക്തി നിരക്ക് ഇപ്പോൾ 98.79% ആണ്.
കഴിഞ്ഞ 24 മണിക്കൂറിനിടെ 2,661 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,39,965 ആയി.
കഴിഞ്ഞ 24 മണിക്കൂറിനുള്ളിൽ 1,021 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 0.78%
പ്രതിവാര രോഗസ്ഥിരീകരണ നിരക്ക് 0.97%
ഇതുവരെ നടത്തിയ മൊത്തം പരിശോധനകൾ 92.89 കോടി; കഴിഞ്ഞ 24 മണിക്കൂറിനുള്ളിൽ 1,31,172 പരിശോധനകൾ നടത്തി.
(-ND-
റെയില്വേ മന്ത്രാലയം
റുപേ പ്ലാറ്റ്ഫോമിൽ പ്രവർത്തിക്കുന്ന സ്പർശന രഹിത ക്രെഡിറ്റ് കാർഡ്, ഇന്ത്യൻ റെയിൽവേയുടെ ഐആർസിടിസിയും എസ് ബി ഐ കാർഡും ചേർന്ന് സംയുക്തമായി പുറത്തിറക്കി
ന്യൂഡൽഹി , ജൂലൈ 28, 2020
റുപേ പ്ലാറ്റ്ഫോമിൽ പ്രവർത്തിക്കുന്ന പുതിയ സ്പർശന രഹിത ക്രെഡിറ്റ് കാർഡ് ഇന്ത്യൻ റെയിൽവേയുടെ ഐആർസിടിസിയും എസ് ബി ഐ കാർഡും ചേർന്ന് സംയുക്തമായി പുറത്തിറക്കി. കേന്ദ്ര റെയിൽവേ വാണിജ്യ വ്യവസായ മന്ത്രി ശ്രീ പിയൂഷ് ഗോയൽ പുതിയ ക്രെഡിറ്റ് കാർഡ് രാജ്യത്തിന് സമർപ്പിച്ചു.
മേയ്ക്ക് ഇൻ ഇന്ത്യ മുന്നേറ്റത്തിനു കീഴിൽ റെയിൽവേ മന്ത്രാലയം നടത്തുന്ന നിരവധി പ്രവർത്തനങ്ങളിൽ ഒന്നാണ് ഐആർസിടിസിയും, എസ് ബി ഐ കാർഡും ചേർന്ന് പുറത്തിറക്കിയിരിക്കുന്ന ഈ പുതിയ ക്രെഡിറ്റ് കാർഡ് എന്ന് കേന്ദ്ര മന്ത്രി ചടങ്ങിൽ അഭിപ്രായപ്പെട്ടു.
ഉപഭോക്താക്കൾക്ക് സുരക്ഷിത വിനിമയം ഉറപ്പാക്കുന്നതിന്റെ ഭാഗമായി നിയർ ഫീൽഡ് കമ്മ്യൂണിക്കേഷൻ സാങ്കേതികവിദ്യ ഉപയോഗിച്ചാണ് പുതിയ റുപേ ക്രെഡിറ്റ് കാർഡ് പ്രവർത്തിക്കുക. ഇടപാട് നടത്തേണ്ട POS മെഷീനിൽ സ്വൈപ്പ് ചെയ്യുന്നതിന് പകരം,പുതിയ കാർഡ്
ചെറുതായി തട്ടിയാൽ മതിയാകും.
സ്ഥിരമായി യാത്ര ചെയ്യുന്ന റെയിൽവേ യാത്രക്കാർക്കായി യാത്രയുടെ ദൈർഘ്യത്തിനു ആനുപാതികമായി പ്രത്യേക ആനുകൂല്യങ്ങളും ലഭ്യമാക്കിയിട്ടുണ്ട്. കൂടാതെ, ചില്ലറ ഇടപാടുകൾ, ഭക്ഷണശാലകൾ, വിനോദ ഉപാധികൾ എന്നിവിടങ്ങളിൽ ഈ കാർഡ് സൗകര്യം ഉപയോഗപ്പെടുത്തുന്നവർക്ക് പ്രത്യേക ഇളവുകൾ ലഭിക്കും. ഇതിന് പുറമേ ഇടപാട് നിരക്കിലും  ഇളവ് ഉണ്ടാകും.
കാർഡ് ഉടമകൾ, ഐ ആർ സി ടി സി വെബ്സൈറ്റ് മുഖേന നടത്തുന്ന ഫസ്റ്റ് എസി, സെക്കൻഡ് എസി, തേഡ് എസി, എക്സിക്യൂട്ടീവ് ചെയർ കാർ, എസി ചെയർകാർ ബുക്കിംഗുകൾക്ക് 10 ശതമാനം വരെ വാല്യൂ ബാക്കും ലഭിക്കും.
ഓൺലൈൻ ഇടപാടുകളിൽ, ഇടപാട് തുകയുടെ ഒരു ശതമാനം വരെ ഇടപാട് സേവനനിരക്കിൽ കുറവുണ്ടാകും.
ഇതിനു പുറമേ ഒരു ശതമാനം ഇന്ധന സർചാർജ് ഇളവും, റെയിൽവേ സ്റ്റേഷനുകളിലെ പ്രീമിയം ലോഞ്ച് സൗകര്യം ഒരു പാദത്തിൽ ഒരു തവണ എന്ന കണക്കിൽ പ്രതി വർഷം നാലു തവണ സൗജന്യമായി ഉപയോഗപ്പെടുത്താനും കാർഡുടമകൾക്ക് സാധിക്കും.
കാർഡ് ആക്ടിവെറ്റ് ആക്കുമ്പോൾ കാർഡുടമകൾക്ക് 350 ബോണസ് റിവാർഡ് പോയിന്റ്കളും ലഭിക്കും.
ഇത്തരം പോയിന്റുകൾ ഐആർസിടിസിയുടെ വെബ്സൈറ്റ് മുഖാന്തരം നടത്തുന്ന ട്രെയിൻ ടിക്കറ്റ് ബുക്കിങ്ങുകളിൽ ഉപയോഗപ്പെടുത്താവുന്നതാണ്. ട്രെയിൻ യാത്രയിലെ ഇളവുകൾ ക്ക് പുറമേ നിരവധി ഓൺലൈൻ ഷോപ്പിംഗ് പോർട്ടലുകളിലും ഐആർസിടിസി എസ് ബി ഐ കാർഡ്, നിരവധി സൗകര്യങ്ങൾ ലഭ്യമാക്കിയിട്ടുണ്ട്. ഇത്തരം ഇ-കൊമേഴ്സ് സൈറ്റുകളിൽ നടത്തുന്ന ഇടപാടുകളിൽ ഈ കാർഡ് ഉപയോഗിച്ച് ഉപഭോക്താക്കൾക്ക് പ്രത്യേക കിഴിവ് നേടാവുന്നതാണ്.
Press Information Bureau,
(Visitor Counter : 176
വാണിജ്യ വ്യവസായ മന്ത്രാലയം
ചൈനയിലേയ്ക്ക് കയറ്റുമതിക്ക് അഞ്ച് അരി മില്ലുകള്ക്ക് കൂടി അനുമതി
ഇന്ത്യയില് നിന്ന് ബാസ്മതി ഇതര അരി ചൈനയിലേയ്ക്ക് കയറ്റുമതി ചെയ്യുന്നതിന് അഞ്ച് അരി മില്ലുകള്ക്ക് കൂടി കേന്ദ്ര വാണിജ്യ വ്യവസായ മന്ത്രാലയം അനുമതി നല്കി. ഇതോടെ കയറ്റുമതിക്ക് അനുമതി നല്കിയ മില്ലുകളുടെ എണ്ണം മൊത്തം 24 ആയി. കഴിഞ്ഞ മാസമാണ് 100 ടണ് ബാസ്മതി ഇതര അരിയുടെ ആദ്യ ലോഡ് ചൈനയിലേയ്ക്ക് കയറ്റുമതി ചെയ്തത്.
ഇക്കൊല്ലം മേയില് ചൈനയില് നിന്ന് എത്തിയ ഉദ്യോഗസ്ഥര് കയറ്റുമതി സാധ്യതയുള്ള അരി മില്ലുകള് പരിശോധിച്ചിരുന്നു. ഇതേ തുടര്ന്ന് 19 അരി മില്ലുകളും, സംസ്ക്കരണ യൂണിറ്റുകളും ബാസ്മതി ഇതര അരി ചൈനയിലേയ്ക്ക് കയറ്റുമതി ചെയ്യാന് രജിസ്റ്റര് ചെയ്തിരുന്നു.
ഇക്കൊല്ലം ജൂണില് പ്രധാനമന്ത്രി ശ്രീ. നരേന്ദ്ര മോദിയുടെ ചൈന സന്ദര്ശന വേളയിലാണ് ഇന്ത്യയില് നിന്നുള്ള ബാസ്മതി ഇതര അരി കയറ്റുമതി ചെയ്യുന്നത് സംബന്ധിച്ച് ധാരണാപത്രത്തില് ചൈനീസ് കസ്റ്റംസ് വകുപ്പും, കേന്ദ്ര കൃഷി വകുപ്പും ഒപ്പ് വച്ചത്.
ലോകത്തിലെ ഏറ്റവും വലിയ അരി ഉല്പ്പാദക, ഇറക്കുമതി രാജ്യമായ ചൈന പ്രതിവര്ഷം അഞ്ച് ദശലക്ഷം ടണ് അരി വാങ്ങാറുണ്ട്. അടുത്ത ഏതാനും വര്ഷങ്ങള്ക്കുള്ളില് ഇന്ത്യയ്ക്ക് ഒരു ദശലക്ഷം ടണ് അരി ചൈനയിലേയ്ക്ക് കയറ്റുമതി ചെയ്യാനാവുമെന്നാണ് പ്രതീക്ഷ.
(ND MRD - 798
പ്രധാനമന്ത്രിയുടെ ഓഫീസ്
കൊമോറോസ് പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
ഡല്ഹിയില് നടക്കുന്ന ജി20 ഉച്ചകോടിയ്ക്കിടെ 2023 സെപ്റ്റംബര് 10-ന് കോമോറോസ് യൂണിയന് പ്രസിഡന്റ് അസാലി അസ്സൗമാനിയുമായി പ്രധാനമന്ത്രി ശ്രീ നരേന്ദ്ര മോദി കൂടിക്കാഴ്ച നടത്തി.
ആഫ്രിക്കന് യൂണിയനെ ജി 20 യില് സ്ഥിരാംഗമാക്കുന്നതിനുള്ള പ്രധാനമന്ത്രിയുടെ മുന്കൈയ്ക്കും പരിശ്രമങ്ങള്ക്കും പ്രസിഡന്റ് അസ്സൗമാനി നന്ദി അറിയിച്ചു. ഇന്ത്യയുടെ പങ്കും ആഫ്രിക്കയുമായുള്ള ബന്ധവും പരിഗണിക്കുമ്പോള് ഇന്ത്യയുടെ ജി 20 ആദ്ധ്യക്ഷകാലത്ത് തന്നെ ഇത് സംഭവിച്ചതിലുള്ള തന്റെ പ്രത്യേക സന്തോഷവും അദ്ദേഹം പങ്കുവെച്ചു. ഇത് ഇന്ത്യ-കൊമോറോസ് ബന്ധത്തിന് ഉത്തേജനം നല്കുമെന്ന തോന്നലും അദ്ദേഹം പ്രകടിപ്പിച്ചു. ഇന്ത്യയുടെ ജി20 ആദ്ധ്യക്ഷതയുടെ വിജയത്തിന് അദ്ദേഹം പ്രധാനമന്ത്രിയെ അഭിനന്ദിച്ചു.
ജി20യില് അംഗമായതിന് ആഫ്രിക്കന് യൂണിയനെയും കൊമോറോസിനെയും അഭിനന്ദിച്ച പ്രധാനമന്ത്രി ഗ്ലോബല് സൗത്തിന്റെ ശബ്ദം വ്യക്തമാക്കാനുള്ള ഇന്ത്യയുടെ ശ്രമങ്ങള് ഉയര്ത്തിക്കാട്ടുകയും 2023 ജനുവരിയില് ഇന്ത്യ വിളിച്ചുചേര്ത്തിരിക്കുന്ന വോയ്സ് ഓഫ് ഗ്ലോബല് സൗത്ത് ഉച്ചകോടിയെ അനുസ്മരിക്കുകയും ചെയ്തു.
തങ്ങളുടെ ഉഭയകക്ഷി പങ്കാളിത്തം ചര്ച്ച ചെയ്യാനും ഇരു നേതാക്കള്ക്കും അവസരം ലഭിച്ചു. നടന്നുകൊണ്ടിരിക്കുന്ന നിരവധി സംരംഭങ്ങളില് അവര് സംതൃപ്തി പ്രകടിപ്പിക്കുകയും സമുദ്ര സുരക്ഷ, കാര്യശേഷി നിര്മ്മാണം, വികസന പങ്കാളിത്തം തുടങ്ങിയ മേഖലകളിലെ സഹകരണത്തിനുള്ള അവസരങ്ങളെക്കുറിച്ച് ചര്ച്ച ചെയ്യുകയും ചെയ്തു.
NS
(
രാജ്യരക്ഷാ മന്ത്രാലയം
മാലദ്വീപിലേക്കുള്ള നാവിക സേന മേധാവിയുടെ സന്ദർശനം
ന്യൂ ഡൽഹി: ഏപ്രിൽ 20 , 2022
നാവികസേനാ മേധാവിയായി  ചുമതലയേറ്റ ശേഷമുള്ള തന്റെ ആദ്യ വിദേശ സന്ദർശനത്തിൽ അഡ്മിറൽ ആർ ഹരികുമാർ ഏപ്രിൽ 18 മുതൽ 20 വരെ മാലദ്വീപ് സന്ദർശിച്ചു.
സന്ദർശന വേളയിൽ അദ്ദേഹം മാലദ്വീപ് പ്രസിഡന്റ് ഇബ്രാഹിം മുഹമ്മദ് സോലിഹ്, വിദേശകാര്യ മന്ത്രി അബ്ദുല്ല ഷാഹിദ്, പ്രതിരോധ മന്ത്രി മരിയ അഹമ്മദ് ദീദി, മാലദ്വീപ് പ്രതിരോധ സേന മേധാവി മേജർ ജനറൽ അബ്ദുല്ലാ ഷമാൽ എന്നിവരെ സന്ദർശിച്ചു
മാലദ്വീപ് പ്രതിരോധ മന്ത്രിക്കും മാലിദ്വീപ് നാഷണൽ ഡിഫൻസ് ഫോഴ്സിന്റെ  നേതൃത്വത്തിനോടുമുള്ള ബഹുമാനാർത്ഥം ഏപ്രിൽ 18 ന് ഇന്ത്യൻ നാവിക കപ്പൽ സത്ലജിൽ വെച്ചു അഡ്മിഷൻ ആർ ഹരി കുമാർ വിരുന്ന് നൽകി. ഹൈഡ്രോഗ്രാഫിക് സഹകരണവുമായി ബന്ധപ്പെട്ട ധാരണാപത്രത്തിന് കീഴിൽ സംയുക്ത ഹൈഡ്രോഗ്രാഫിക് സർവേ നടത്തുന്നതിനായി ഐഎൻഎസ് സത്ലജ് നിലവിൽ മാലദ്വീപിലുണ്ട് .ഇന്ത്യയും മാലിദ്വീപും സംയുക്തമായി നിർമ്മിച്ച ആദ്യത്തെ നാവിഗേഷൻ ചാർട്ടും നാവിക സേന മേധാവി അനാവരണം ചെയ്തു.
ഇന്ത്യൻ നാവിക സേന മേധാവി, എംഎൻഡിഎഫ് സമുദ്ര ആസ്തികൾ സന്ദർശിക്കുകയും അവ പ്രവർത്തന ക്ഷമമായി നിലനിർത്തുന്നതിന് എംഎൻഡിഎഫ് ഉദ്യോഗസ്ഥരുടെയും ഇന്ത്യൻ നാവികസേനയുടെയും സംയുക്ത ശ്രമങ്ങളെ അഭിനന്ദിക്കുകയും ചെയ്തു. എംഎൻഡിഎഫ് കപ്പലുകൾക്കായി എൻജിനീയറിങ് ഉപകരണങ്ങളുടെ ഒരു ശേഖരം അദ്ദേഹം സമ്മാനിച്ചു.
ഇന്ത്യൻ മഹാസമുദ്രത്തിലെ സമുദ്ര സുരക്ഷാ പ്രശ്നങ്ങളിൽ ഇന്ത്യയും മാലിദ്വീപും പൊതുവായ കാഴ്ചപ്പാടുകൾ പങ്കിടുന്നു.കൂടാതെ ഇന്ത്യൻ ഓഷ്യൻ നേവൽ സിമ്പോസിയം, കൊളംബോ സെക്യൂരിറ്റി കോൺക്ലേവ് തുടങ്ങിയ നിരവധി ഉഭയകക്ഷി, ബഹുമുഖ വേദികളിൽ ഒരുമിച്ച് പ്രവർത്തിക്കുകയും ചെയ്യുന്നു
IE/SKY
(Visitor Counter : 339
PIB Headquarters
സയന്സ് എക്സ്പ്രസ്സ് കായംകുളത്ത്
ഇന്ത്യന് റെയില്വേയുടെ ശീതീകരിച്ച 16 കോച്ചുകളിലായി ഒരുക്കിയിരിക്കുന്ന സഞ്ചരിക്കുന്ന ശാസ്ത്ര പ്രദര്ശനമായ സയന്സ് എക്സ്പ്രസ്സ് നാളെ മുതല് ജൂലൈ നാലു വരെ  പൊതുജനങ്ങള്ക്ക് സന്ദര്ശിക്കാനായി കായംകുളം സ്റ്റേഷനിലെ അഞ്ചാമത്തെ പ്ലാറ്റ്ഫോമില് നിര്ത്തിയിടും. കാലാവസ്ഥാ വ്യതിയാനത്തെക്കുറിച്ച് ബോധവത്കരിക്കുന്ന ക്ലൈമേറ്റ് ആക്ഷന് സ്പെഷല് എഡിഷനാണ് സയന്സ് എക്സ്പ്രസ്സിന്റെ സവിശേഷത. 16 കോച്ചുകളില് 8 എണ്ണത്തിലും കാലാവസ്ഥാ വ്യതിയാനത്തിന്റെ വിവിധ വശങ്ങള്, അതിലടങ്ങിയിരിക്കുന്ന ശാസ്ത്ര സത്യങ്ങള്, കാലാവസ്ഥാ വ്യതിയാനത്തിന്റെ പരിണിത ഫലങ്ങള്, നേരിടാനുള്ള മാര്ഗങ്ങളും നയങ്ങളും എന്നിവയെക്കുറിച്ച് വ്യക്തമാക്കുന്ന പ്രദര്ശനവും പഠനങ്ങളുമാണ് ഉള്പ്പെടുത്തിയിട്ടുള്ളത്. സന്ദര്ശകരുടെ സംശയ നിവാരണത്തിനായി വിദഗ്ദരുടെ സേവനവും സയന്സ് എക്സ്പ്രസ്സില് ലഭ്യമാണ്. വിദ്യാര്ത്ഥികളെ സയന്സ് എക്സ്പ്രസ്സ് പ്രദര്ശനം കാണാന് കൊണ്ടുവരുന്ന സ്കൂളധികൃതര് നേരത്തേ സയന്സ് എക്സ്പ്രസ്സിന്റെ ചുമതലവഹിക്കുന്ന ഉദ്യോഗസ്ഥരുമായി സംസാരിക്കേണ്ടതാണ്. വിദ്യാര്ത്ഥികള് റെയില്വേ സ്റ്റേഷനില് കാത്തുനില്ക്കേണ്ട അവസ്ഥ ഇതുവഴി ഒഴിവാക്കാം. മൊബൈല് ഫോണ്, ക്യാമറ, ബാഗുകള്, കുടിവെള്ള കുപ്പികള്, മറ്റു ദ്രാവകങ്ങള്, കുട എന്നിവ സയന്സ് എക്സ്പ്രസ്സില് അനുവദിക്കുന്നതല്ല. കൂടുതല് വിവരങ്ങള് http://www.wiienvis.nic.in/KidsCentre/SECAS_2017_8567.aspx., http://www.scienceexpress.in. എന്നീ ലിങ്കുകളില് ലഭ്യമാണ്. അധിക വിവരത്തിനായി Email:scienceexpress[at]gmail[dot]com, .എന്ന ഇ-മെയില് വിലാസത്തിലോ, 08867973189 എന്ന മൊബൈല് നമ്പറിലോ ബന്ധപ്പെടാം. കേന്ദ്ര ശാസ്ത്ര സാങ്കേതിക വകുപ്പാണ് ഇന്ത്യന് റെയില്വേയുടെ കോച്ചുകളില് ഈ പ്രദര്ശനം സംഘടിപ്പിക്കുന്നത്. രാവിലെ 10 മണി മുതല് വൈകുന്നേരം 5 മണി വരെയാണ് പ്രദര്ശനം. പ്രവേശനം തികച്ചും സൗജന്യമാണ്.
(Visitor Counter : 9
വ്യോമയാന മന്ത്രാലയം
ആഭ്യന്തര വിമാന യാത്രക്കാരുടെ എണ്ണത്തിൽ 42.85% വളർച്ച
ന്യൂഡൽഹി :മെയ് 23, 2023
ആഭ്യന്തര വിമാന യാത്രക്കാരുടെ എണ്ണത്തിൽ ശ്രദ്ധേയമായ വളർച്ച രേഖപ്പെടുത്തി. വിവിധ ആഭ്യന്തര വിമാനക്കമ്പനികൾ സമർപ്പിച്ച ട്രാഫിക് കണക്കുകൾ അനുസരിച്ച്, യാത്രക്കാരുടെ എണ്ണം റെക്കോർഡ് ഭേദിച്ച് 503.92 ലക്ഷത്തിലെത്തി. മുൻ വർഷത്തെ അപേക്ഷിച്ച് 42.85% ഗണ്യമായ വാർഷിക വളർച്ച രേഖപ്പെടുത്തി. കഴിഞ്ഞ വർഷം യാത്രക്കാരുടെ എണ്ണം 352.75 ലക്ഷം ആയിരുന്നു .ഉയർന്നുവരുന്ന യാത്രക്കാരുടെ കണക്കുകൾ വിമാന യാത്രയ്ക്കുള്ള വർദ്ധിച്ചുവരുന്ന ആവശ്യകത സൂചിപ്പിക്കുന്നു, കൂടാതെ വ്യോമയാന മേഖലയുടെ പോസിറ്റീവ് വളർച്ച എടുത്തുകാട്ടുന്നു
കൂടാതെ,MoM വളർച്ചാ നിരക്ക് 2022 ഏപ്രിലിനും 2023ഏപ്രിലിനും ഇടയിൽ 22.18% വർദ്ധിച്ചു, ഇത് ആഭ്യന്തര വ്യോമയാന വ്യവസായത്തിന്റെ സുസ്ഥിരമായ വേഗതയ്ക്ക് അടിവരയിടുന്നു. സുരക്ഷിതവും കാര്യക്ഷമവും ഉപഭോക്തൃ കേന്ദ്രീകൃതവുമായ വ്യോമയാന ആവാസവ്യവസ്ഥയെ പരിപോഷിപ്പിക്കുന്നതിൽ വിമാന കമ്പനികൾ , വിമാനത്താവളങ്ങൾ, വ്യോമയാന മന്ത്രാലയം എന്നിവയുടെ കൂട്ടായ പരിശ്രമത്തിന്റെ തെളിവാണ് ഈ സ്ഥിരതയുള്ള വളർച്ച.
യാത്രക്കാരുടെ എണ്ണത്തിലെ പ്രശംസനീയമായ വളർച്ചയ്ക്ക് പുറമേ, 2023 ഏപ്രിൽ മാസത്തെ ഷെഡ്യൂൾ ചെയ്ത ആഭ്യന്തര വിമാനങ്ങളുടെ മൊത്തത്തിലുള്ള റദ്ദാക്കൽ നിരക്ക് 0.47% എന്ന താഴ്ന്ന നിരക്കിൽ തുടർന്നു. കൂടാതെ, 2023 ഏപ്രിൽ മാസത്തിലെ കണക്കുകൾ പ്രകാരം, 10,000 യാത്രക്കാരിൽ ഏകദേശം 0.28 പേർ മാത്രമേ പരാതികൾ നൽകിയിട്ടുള്ളൂ.
SKY
(Visitor Counter : 78
പ്രധാനമന്ത്രിയുടെ ഓഫീസ്
ഭോജ്പൂരിലെ ചെറുധാന്യ ഉത്സവം ജനങ്ങളിൽ ശ്രീ അന്നയെക്കുറിച്ചുള്ള അവബോധം വർദ്ധിപ്പിക്കും: പ്രധാനമന്ത്രി
ഭോജ്പൂരിലെ ചെറുധാന്യ ഉത്സവം ജനങ്ങളിൽ ശ്രീ അന്നയെക്കുറിച്ചുള്ള അവബോധം വർദ്ധിപ്പിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഇത് നിത്യേനയുള്ള ഭക്ഷണത്തിൽ ഉൾപ്പെടുത്താൻ ആളുകളെ പ്രോത്സാഹിപ്പിക്കുമെന്നും ശ്രീ മോദി പറഞ്ഞു. ബീഹാറിലെ ഭോജ്പൂർ ജില്ലയിലാണ് 2023 ഫെബ്രുവരി 28 മുതൽ മാർച്ച് 1 വരെ രണ്ട് ദിവസത്തെ ചെറുധാന്യ ഉത്സവം സംഘടിപ്പിച്ചത്
കേന്ദ്ര ഭക്ഷ്യ സംസ്കരണ വ്യവസായ മന്ത്രി ശ്രീ പശുപതി കുമാർ പരാസിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“ഭോജ്പൂരിലെ ചെറുധാന്യ ഉത്സവം ശ്രീ അന്നയെക്കുറിച്ചുള്ള ജനങ്ങളുടെ അവബോധം വർദ്ധിപ്പിക്കുക മാത്രമല്ല, അത് അവരുടെ ഭക്ഷണത്തിൽ ഉൾപ്പെടുത്താൻ അവരെ പ്രേരിപ്പിക്കുകയും ചെയ്യും."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഒക്ടോബർ 26, 2022
.
കഴിഞ്ഞ 24 മണിക്കൂറിൽ നൽകിയത് 96,633 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 21,607 പേർ; ചികിത്സയിലുള്ളത് ആകെ രോഗബാധിതരുടെ 0.05%
കഴിഞ്ഞ 24 മണിക്കൂറിനിടെ 1,771 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,40,95,180 ആയി; രോഗമുക്തി നിരക്ക് 98.77%
കഴിഞ്ഞ 24 മണിക്കൂറിൽ 830 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 0.67%; പ്രതിവാര രോഗസ്ഥിരീകരണ നിരക്ക് 1.05%
ആകെ നടത്തിയത് 90.03 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,23,104 പരിശോധനകൾ
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രിയും കുവൈത്ത് പ്രധാനമന്ത്രിയും ടെലിഫോണില് സംസാരിച്ചു
കുവൈത്ത് പ്രധാനമന്ത്രി ബഹുമാനപ്പെട്ട ഷെയ്ഖ് സബാഹ് അല്-ഖാലിദ് അല്-ഹമദ് അല്-സബാഹുമായി പ്രധാനമന്ത്രി ടെലിഫോണില് സംസാരിച്ചു.
(ബഹുമാനപ്പെട്ട കുവൈത്ത് അമീറിനും രാജകുടുംബത്തിനും കുവൈത്ത് ജനതയ്ക്കും പ്രധാനമന്ത്രി സൗഖ്യം നേര്ന്നു. അകലെയുള്ള അയല്പക്കമായ കുവൈത്തുമായുള്ള ബന്ധത്തിന് ഇന്ത്യ കല്പിക്കുന്ന വലിയ പ്രാധാന്യത്തിന് അദ്ദേഹം അടിവരയിട്ടു.
കോവിഡ്- 19 മഹാവ്യാധി സംബന്ധിച്ച ആഭ്യന്തരവും രാജ്യാന്തരവുമായ കാര്യങ്ങള് ഇരു നേതാക്കളും ചര്ച്ച ചെയ്തു. വിവരങ്ങള് കൈമാറുന്നതിനും ഒപ്പം സഹകരണത്തിനും പരസ്പരം പിന്തുണയ്ക്കുന്നതിനും സാധ്യതയുള്ള മേഖലകള് കണ്ടെത്തുന്നതിനുമായി ഉദ്യോഗസ്ഥര് തമ്മില് തുടര്ച്ചയായി ബന്ധപ്പെടുമെന്ന് ഇരുവരും പരസ്പരം സമ്മതിച്ചു.
കുവൈത്തിലുള്ള ഗണ്യമായ ഇന്ത്യന് സമൂഹം രാജ്യത്തിനു നല്കുന്ന സംഭാവനകള്ക്കു വിലകല്പിക്കുന്നു എന്നും ഇപ്പോഴത്തെ സാഹചര്യത്തില് അവരുടെ സുരക്ഷയും ക്ഷേമവും ഉറപ്പുവരുത്തുന്നതു തുടരുമെന്നും ബഹുമാനപ്പെട്ട കുവൈത്ത് പ്രധാനമന്ത്രി അറിയിച്ചു. ദയാപൂര്ണമായ ഈ ഉറപ്പിനു പ്രധാനമന്ത്രി ഊഷ്മളമായ നന്ദിയും പ്രശംസയും അറിയിച്ചു.
ആരോഗ്യ, കുടുംബക്ഷേമ മന്ത്രാലയം
125 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി: നവംബർ 16, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
(|
|
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 125 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
19.55 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ മഹാരാഷ്ട്ര സന്ദര്ശിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  മഹാരാഷ്ട്ര സന്ദര്ശിക്കും.
മുംബൈയില് റിപ്പബ്ലിക് ടി.വി. സംഘടിപ്പിക്കുന്ന 'റിപ്പബ്ലിക് ഉച്ചകോടി'യെ അദ്ദേഹം അഭിസംബോധന ചെയ്യും.
വിഖ്യാത കാര്ട്ടൂണിസ്റ്റ് ആര്.കെ. ലക്ഷ്മണിന്റെ കാര്ട്ടൂണുകളെ ആധാരമാക്കിയുള്ള 'ടൈംലെസ് ലക്ഷ്മണ്' എന്ന പുസ്തകത്തിന്റെ പ്രകാശനം രാജ് ഭവനില് നടക്കുന്ന ചടങ്ങില് പ്രധാനമന്ത്രി നിര്വ്വഹിക്കും.
ഭവന നിര്മ്മാണം, നഗര ഗതാഗതം എന്നിവയുമായി ബന്ധപ്പെട്ട സുപ്രധാന പദ്ധതികള് പ്രധാനമന്ത്രിയുടെ സന്ദര്ശന വേളയില് ഉദ്ഘാടനം ചെയ്യും.
കല്ല്യാണില് നടക്കുന്ന പൊതു സമ്മേളനത്തില് രണ്ട് പ്രധാന മെട്രോ ഇടനാഴികള്ക്ക് പ്രധാനമന്ത്രി തറക്കല്ലിടും. താനെ - ഭിവണ്ടി - കല്ല്യാണ് മെട്രോ, ദഹീസര് - മീരാ - ഭയേന്ദര് മെട്രോ എന്നിവയാണ് ഇവ. ഈ രണ്ട് ഇടനാഴികളും നിര്മ്മാണം പൂര്ത്തിയാകുമ്പോള് ഈ പ്രദേശത്തെ പൊതു ഗതാഗതത്തെ ഗണ്യമായി സഹായിക്കും.
പ്രധാനമന്ത്രി ഭവന നിര്മ്മാണ പദ്ധതിക്ക് കീഴില് പാവപ്പെട്ടവര്ക്കും, ഇടത്തരക്കാര്ക്കും വേണ്ടിയുള്ള 90,000 ഭവന നിര്മ്മാണ പദ്ധതിക്ക് അദ്ദേഹം തുടക്കം കുറിക്കും. ഒരു പൊതുയോഗത്തെ അദ്ദേഹം അഭിസംബോധന ചെയ്യുകയും ചെയ്യും.
തുടര്ന്ന് പുനെയ്ക്ക് പോകുന്ന പ്രധാനമന്ത്രി പൂനെ മെട്രോ മൂന്നാം ഘട്ടത്തിന് തറക്കല്ലിടും. അവിടെയും ഒരു പൊതുയോഗത്തെ അഭിസംബോധന ചെയ്യും.
ND MRD - 927
പ്രധാനമന്ത്രിയുടെ ഓഫീസ്
യുഎഇ പ്രസിഡന്റ് ഷെയ്ഖ് ഖലീഫ ബിൻ സായിദിന്റെ നിര്യാണത്തിൽ പ്രധാനമന്ത്രി അനുശോചിച്ചു
യു.എ.ഇ പ്രസിഡന്റും അബുദാബി ഭരണാധികാരിയുമായ ശൈഖ് ഖലീഫ ബിന് സായിദ് അല് നഹ്യാന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി . മഹാനായ രാഷ്ട്രതന്ത്രജ്ഞനും ദീർഘവീക്ഷണമുള്ള നേതാവുമായ അദ്ദേഹത്തിന്റെ കീഴിൽ ഇന്ത്യ-യുഎഇ ബന്ധം അഭിവൃദ്ധി പ്രാപിച്ചരുന്നുവെന്നും പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
" ഷെയ്ഖ് ഖലീഫ ബിൻ സായിദിന്റെ വിയോഗത്തെ കുറിച്ച് അറിഞ്ഞതിൽ എനിക്ക് അതിയായ ദുഃഖമുണ്ട്. ഇന്ത്യ-യുഎഇ ബന്ധം അഭിവൃദ്ധിപ്പെടുത്തിയ മഹത്തായ രാഷ്ട്രതന്ത്രജ്ഞനും ദീർഘവീക്ഷണമുള്ള നേതാവുമായിരുന്നു അദ്ദേഹം. ഇന്ത്യൻ ജനതയുടെ ഹൃദയംഗമമായ അനുശോചനം യുഎഇയിലെ ജനങ്ങൾക്കൊപ്പമാണ്. അദ്ദേഹത്തിന്റെ ആത്മാവിന് നിത്യ ശാന്തി നേരുന്നു ."
പ്രധാനമന്ത്രിയുടെ ഓഫീസ്
ശ്രീ നരേന്ദ്ര ചഞ്ചലിന്റെ നിര്യാണത്തിൽ പ്രധാനമന്ത്രി അനുശോചിച്ചു
ശ്രീ നരേന്ദ്ര ചഞ്ചലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു
ജനപ്രിയ ഗായകൻ നരേന്ദ്ര ചഞ്ചലിന്റെ നിര്യാണം അങ്ങേയറ്റം ദുഖകരമാണ്. സ്തുതിഗീതങ്ങളുടെ ആലാപനത്തിൽ ഊർജ്ജസ്വലമായ ശബ്ദത്തോടെ അദ്ദേഹം ഒരു വ്യക്തിമുദ്ര പതിപ്പിച്ചു. ദുഖത്തിന്റെ ഈ വേളയിൽ അദ്ദേഹത്തിന്റെ കുടുംബത്തിനും ആരാധകർക്കും എന്റെ അനുശോചനം. ഓം ശാന്തി !